**Floarea cu plete-n vânt**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O pată albăstrie în marea verde-a ierbii

E floarea mititică ce-o ocolesc și cerbii

În drumul lor bătut spre lacul din pădure

Ce trece printre tufe cu negre-coapte mure.

Minunea cea albastră petalele ridică

Din firele de iarbă ce pentru ea abdică

De la supremația luminii ce străbate

Frunzișul des din bolta copacilor... Dreptate

Își face mica floare și luptă pentru-o rază

Pe care o iubește, mereu o-mbrățișează.

Curajul de-a răzbate în lupta pentru viață

Îi lasă în petale lumina și pe față

Un zâmbet se strecoară, de-nvingătoare mică,

Umbra pădurii mame nu-i mai inspiră frică.

Când plouă sau un vânt străbate cu putere

Pădurea de mesteceni, se lasă la vedere

Micuța floare-albastră ce-și spune: "În viață sunt

O luptătoare mică, floarea cu plete-n vânt!"